ДИДАКТИЧЕСКИ ПРОЕКТ НА УРОК ПО БЪЛГАРСКА ЛИТЕРАТУРА В ЛОГИКАТА НА КУРИКУЛУМ 20193

КЛАС: 12
ТЕМА: Николай Хайтов „Дърво без корен“ – героите – мярка за човешкото.
ВИД НА УРОКА: Урок за усвояване на ново учебно съдържание 
ЕДИНИЦИ НА КОМПЕТЕНЦИИТЕ (ЕК):
1.1.       Изразява уважение към българската литература като изява на българската духовност.
1.3.       Уважава българския духовен гений и естетическите постижения на другите етноси и народи.
2.2.	Спазва основни езикови норми на правоговора в устната си реч.
2.5.	Участва пълноценно в диалог, дискусия.
3.2.	Коментира контекстовата роля на различни езикови средства за създаване на образа в художествения текст.
3.6.	Определя особеностите на авторския стил, на литературното направление, група.
3.8.	Прави оценка на творчеството на писателя (поета) в контекста на съвременната ценностна система.
4.9.	Проучва литературен или културен проблем, за да създаде доклад, реферат и др.
ЦЕЛИ И ЗАДАЧИ 
(слагат се в началото на урока от учениците съвместно с учителя)
Общи образователни цели:
Ц1: да да разпознаят основните персонажи и конфликтите в разказа.
Ц2: да анализират как героите от „Дърво без корен“ въплъщават представата за човешката същност, морал и родова принадлежност.
Ц3: да изградят умения за интерпретация на художествен текст чрез нравствени категории.
Ц4: да се формира ценностно отношение към родовата памет и личния избор.
Ц5: да се насърчи размисъл върху това какво значи „да си човек“ в контекста на традиции, идентичност и морал;
Ц6: да се възпитава патриотизъм и интерес към националната културна памет;
Ц7: да да характеризират основните герои от разказа;
Ц8: да търсят и аргументират връзката между постъпки и нравствени ориентири;
Ц9: да формулират ценностни съждения чрез литературен пример.

ДИДАКТИЧЕСКИ МЕТОДИ: интерпретативен анализ, беседа, дискусия, работа в екип, рефлексия.
ФОРМИ НА ОРГАНИЗАЦИЯ: фронтална работа, групова работа, индивидуална работа
ДИДАКТИЧЕСКИ МАТЕРИАЛИ: презентация на учителя, флипчартни листове, стикери, линия на сюжета.
ИНТЕРНЕТ РЕСУРСИ: линк на текста: https://chitanka.info/text/29545   
ХОД НА УРОКА

	№
	ЕТАПИ НА УРОКА
	ДЕЙНОСТ НА УЧИТЕЛЯ
	УЧЕБНА ДЕЙНОСТ НА УЧЕНИЦИТЕ
	ЕК
	РЕСУРСИ
	ОЦЕНЯВАНЕ

	I.СЪБУЖДАНЕ НА ИНТЕРЕСА

	1. 
	Проверка на домашната работа
	Поздрав, проверка на присъствие, създаване на атмосфера за работа.
Фронтално проверява общите тенденции на домашната работа
Индивидуално проверява отделни работи (в зависимост от вида на Д/Р)
	Участват в общата дискусия.
Отговарят.
Самооценяват се или взаимооценяват.
	2.2.
3.8.
	5 мин. 
	Самооценка / взаимооценка

	2. 
	Организационен момент
	Представя темата на урока: «Николай Хайтов „Дърво без корен“ – героите – мярка за човешкото»
 
Предлага на учениците да си определят целите за постигане
	Работят устно върху формулирането на основните цели на урока въз основа на поставената тема.
Един от учениците ги фиксира/залепя на дъската
	1.3.
	1 мин. Слайд, съдържащ няколко цели, от които трябва да се изберат само подходящите за този урок. 
	Словесно устно оценяване

	3. 
	Въведение и мотивация чрез въпрос
	Преподавателят припомня мястото на Николай Хайтов в литературата – продължител на Елин-Пелиновата традиция, но с по-остро нравствено звучене.

Въпрос от учителя:
Какво внушава заглавието „Дърво без корен“? Дайте примери на асоциации 
Учителят предлага на учениците въпрос за обсъждане: 
„Може ли модерният човек да живее без корен?“
„Ако не знаеш откъде си тръгнал, ще знаеш ли накъде отиваш?“
„Кога човек губи себе си – когато загуби паметта за корена си, или когато отрече принадлежността си към него?“
	Залепят на дъската асоциации
(асоциации: човек без род, без идентичност, без принадлежност…)
Участват в общата дискусия.

	1.3.
	3 мин. Слайд, проектиращ цитат на Хайтов 

	Словесно устно оценяване

	II.ОСЪЗНАВАНЕ НА СМИСЪЛА

	4. 
	Кратко припомняне на съдържанието на разказа
	[bookmark: _GoBack]Учителят предлага предлага на ученицте да запълнят линията на фабулата и събитията от текста съвместно (като предварително са подготвени от учителя стикери с основни моменти:


Събитие 1       Събитие 2       Събитие 3       Събитие 4       Събитие 5      Събите 6

	Разработват съвместно линията на времето
	3.6.

	3 мин. Слайд, съдържащ вече запълнената лиия на времето


	Устно словесно оценяване

	5. 
	Анализ на героите
	Учителят разделя класа на 4 малки групи и им дава индивидуална задача да:
1. Опишат основните характеристики на героия;
2. Назоват неговите ценности;
3. Представят отношението му към рода и миналото;
4. Формулират мярката за човечност.
	Герой
	Основни характеристики
	Ценности
	Отношение към рода и миналото
	Мярка за човешкото

	Синът Киро
	Съвременен, образован, отчужден от традициите; скептичен, но чувствителен към истината, която усеща интуитивно; в началото – емоционално дистанциран.
	На пръв поглед – рационализъм, професионална реализация, културата на модерния човек. Постепенно започва да цени връзката с миналото, с корена.
	В началото – дистанцирано, дори леко иронично към старите вярвания. След срещата с бащата – трансформация. Осъзнава, че родът е част от неговата същност.
	Показва, че мярката за човешкото е способността да признаеш по-дълбоката истина отвъд личната гордост; да признаеш силата на родовата памет и да я приемеш. Разказвачът израства, защото се променя.

	Старецът Гатьо
	Загадъчен, мъдър, спокоен, смирен, свързан с природата и духовния свят. Излъчва сила без заплаха, мъдрост без морализаторство. Човек, който живее в хармония със себе си, с миналото и с природата.
	Почит към предците, уважение към смъртта и живота, свързаност с корена, непреходната мярка на човешкото. За него важни са тишината, паметта, вътрешният мир и смисълът отвъд материалното.
	Гледа на рода като на свещено начало, което дава идентичност и смисъл. Мъртвите са живи в паметта и са част от битието. Старецът не просто пази миналото, той го живее.
	За него мярката е почтеното отношение към живота и смъртта, към предците и към себе си. Човек е човек, само когато има корен, когато помни, откъде е, и живее с това знание достойно и смирено.

	Младата жена на Киро 
	Млада, прагматична, модерна в мисленето си; говори грубо и без уважение към традициите; липсва ѝ духовна свързаност с миналото и с рода на съпруга ѝ. Представител на „новото поколение“, отчуждено от корените.
	Материално удобство, практичност, лично удобство. Не проявява разбиране към символиката на смъртта и почитането на предците. Изразява нагласа на безразличие към духовното и традиционното.
	Пренебрежително и дори враждебно – нарича костите на мъртвите „изгнили кокали“, показва неуважение към гроба, към починалите, към идеята за родова памет. Това я откъсва от смисъла на принадлежността.
	Представлява антипод на човешката мярка, според представите в разказа. Липсата на почит, емпатия и разбиране я прави пример за човек „без корен“ – лишен от духовност, памет и морална дълбочина.

	Председателят 
	Властови представител на местната управа, самоуверен, груб, прагматичен, без особена чувствителност към духовното и традиционното. Човек, който действа от позицията на сила и институция, а не на съпричастност.
	Формален ред, подчинение на „новото“, рационализъм без духовност. Интересува се от бързо решение, а не от дълбочина или почит. Възприема света през „административната“ логика.
	Безразличие и неразбиране. Не усеща стойността на ритуалите, паметта. Земята и природата за него е "място, за кеф", а не място на духовна връзка и памет.
	Представлява деформацията на мярката – оценява човека според полезността и послушанието, а не според моралната или родовата дълбочина. В този смисъл – антипример за човешко отношение, лишено от емпатия и разбиране.



	Попълват таблицата на флипчартни листове, представят резултатите
	Герой
	Основни характеристики
	Ценности
	Отношение към рода и миналото
	Мярка за човешкото

	
	
	
	
	



	3.6.
2.5.
3.2.

	3 мин. Слайд, съдържащ вече запълнената таблица за проверка и ориентир


	Формативно оценяване

	III.РЕФЛЕКСИЯ

	6. 
	Витуално писмо до героя
	Учителят извежда общата характеристика за всеки герой, дава на всяка група характеристика на нейния герой със задача да напишат виртуално писмо до героя с думи за поддръжка \ съчувствие \ съвети за душевно и философско равновесие, като приложи някои извадки от текста:

Киро и старият Гатю са противопоставени като представители на две поколения – модерното и традиционното – но в хода на разказа се доближават чрез разбирането, че коренът (родовата памет, моралът, принадлежността) не е отживелица, а мярка за това какъв човек си.

Старецът е символичен образ – той въплъщава чистата, неподвластна на време мъдрост. Неговото поведение, думи и присъствие трансформират разказвача. Той не поучава, а вдъхва усещането за истина и връзка. Именно чрез него читателят се среща с „корена“ – с мярката за човешкото като дълбока свързаност, морална последователност и тишина в душата.

Жената на Киро е негативен образ, чрез който Хайтов осветява опасността от духовна обезроденост. Тя не просто няма връзка с миналото – тя го отхвърля и омаловажава, което е в пълен контраст с мъдростта на старците. Така тя се превръща в символ на съвременното откъсване от корена и загуба на човешката мярка.

Председателят е олицетворение на институционалната бездуховност – той е „модерен“ човек в лошия смисъл: откъснат от корена, отчужден от сакралното, загубил съпричастие към човешките преживявания.
Хайтов чрез него критикува обезличаването на традицията и подмяната на духовната мярка с административна логика.
	Пишат писмо и после го озвучват пред класа, като правят акцент върху мярката за човешкото

	2.2.
3.8.
4.9.

	15 мин. Слайд, съдържащ информацият аза всеки герой


	Формативно оценяване

	7. 
	Обобщение и рефлексия 
	Учителят озвучва въпроси за обобщение:
Какво значи „мярка за човешкото“ според Хайтов?
Съществуват ли и днес хора „без корен“?
В какво се състои човешката стойност – в професията, в произхода, в характера?

Учителят озвучва въпроси за рефлексия:
„След този урок аз се замислих…“
„Моят герой от разказа е…, защото…“
„Да имаш корен означава…“
	Учениците отговарят с по едно изречение.
Отговарят, споделят.

Учениците формулират собствено становище
	2.2.
2.5.
	2 мин. Слайд, проектиращ поставените въпроси
	Устно словесно оценяване

	IV.РАЗШИРЯВАНЕ

	8. 
	Домашна работа 
	Обяснява и коментира спецификата и изискванията на домашна работа:
1. Напишете интервю със стареца – какво би казал той днес на младите?
2. Прегледайте филма и сравнете замисъла на автора и режисьора: https://www.youtube.com/watch?v=fMaRhlpIIvA    
	Записват изискванията към домашната работа, задават уточняващи въпроси.

	1.1.
1.2.
3.8.
4.9.

	1 мин. Слайд, съдържащ информацията относно домашната работа.
	-

